ZurichNLP/romansh-municipal-text-corpus huggingface dataset:
Rumantsch: A caschun dalla sesida dil parlament communal dils 14 da settember 2022 ha la suprastonza communala suttamess al parlament communal in sboz dalla lescha, per crear ina basa harmonisada sur igl entir intschess dalla vischnaunca. Il concept da parcar, che survescha sco basa, ei vegnius prius per enconuschientscha a caschun dalla medema sesida dil parlament communal.
Deutsch: Anlässlich der Gemeindeparlamentssitzung vom 14. September 2022 hat der Gemeindevorstand dem Gemeindeparlament einen Gesetzesentwurf, um eine harmonisierte Grundlage über das ganze Gemeindegebiet zu schaffen, unterbreitet. Das dafür als Grundlage dienende Parkierungskonzept wurde anlässlich derselben Sitzung vom Gemeindeparlament zur Kenntnis genommen.
Rumantsch: Il parlament communal ha dau suatientscha ils 14 da settember 2022 alla proposta da Daniel Candinas da refusar la fatschenta. La proposta da refusar la fatschenta pretenda ch'il concept vegn surluvraus cun trer en consideraziun las situaziuns specialas ellas fracziuns. Ei duei vegnir formau ina cumissiun cun representants ord las differentas fracziuns. Il concept duei risguardar la relaziun denter cuosts e nez. Las analisas corrispundentas ein da suttametter al parlament.
Deutsch: Das Gemeindeparlament hat an der Sitzung vom 14. September 2022 dem Rückweisungsantrag von Daniel Candinas zugestimmt. Der Rückweisungsantrag fordert, dass das Konzept in besonderer Berücksichtigung der speziellen Situationen in den Fraktionen überarbeitet werden soll. Es soll eine Kommission mit Vertretern aus den verschiedenen Fraktionen dafür gebildet werden. Das Konzept soll im Kosten-/Nutzenverhältnis stehen. Diesbezügliche Analysen sollen dem Parlament vorgezeigt werden.
Rumantsch: Sin fundament dalla proposta da refusar la fatschenta da Daniel Candinas ch'ei vegnida acceptada, ha la suprastonza communala formau ina cumissiun. La «cumissiun lescha ed ordinaziun da traffic» ei vegnida tgamunada dalla commembra dalla suprastonza communala responsabla, Caroline Gasser Curschellas. Ursin Cajochen, Daniel Candinas, Tarcisi Cavigelli, Manuel Montalta e Thomas Zinsli han representau ella cumissiun il parlament communal. Medemamein han il president communal, Marcus Beer, ch'era responsabels per damondas giuridicas, e Martin Capeder, che ha representau il turissem sco era las fracziuns Castrisch e Duvin, fatg part dalla cumissiun.
Deutsch: Aufgrund des angenommenen Rückweisungsantrages von Daniel Candinas hat der Gemeinde-vorstand wie gefordert eine Kommission eingesetzt. Die «Kommission Verkehrsgesetz und -ver-ordnung» wurde durch das zuständige Gemeindevorstandsmitglied Caroline Gasser Curschellas geleitet. Das Gemeindeparlament war in der Kommission durch Ursin Cajochen, Daniel Candinas, Tarcisi Cavigelli, Manuel Montalta und Thomas Zinsli vertreten. Ebenfalls haben der Gemeinde¬präsident, Marcus Beer, welcher für Rechtsfragen zuständig war, und Martin Capeder, welcher den Tourismus und die Fraktionen Castrisch sowie Duvin abdeckte, Einsitz genommen.
Rumantsch: Partenent las finamiras, ils resultats dalla consultaziun sco era ulteriuras explicaziuns vegn fatg attents sin il messadi pertuccont il relasch dalla lescha davart il traffic ed il parcar dalla vischnaunca Ilanz/Glion dils 23 d'uost 2022 dalla suprastonza communala al parlamemt communal. Las midadas dil sboz dalla lescha present en cumparegliaziun cun la versiun oriunda dils 23 d'uost 2022, la quala ei vegnida presentada al parlament communal ils 14 da settember 2022, vegnan explicadas suandontamein.
Deutsch: Hinsichtlich der Zielsetzung, den Resultaten der Mitwirkung sowie den weiteren Erläuterungen wird auf die Botschaft betreffend Erlass des Gesetzes über die Verkehrsanordnungen und die Parkierung der Gemeinde Ilanz/Glion des Gemeindevorstands an das Gemeindeparlament vom 23. August 2022 verwiesen. Die Änderungen des Gesetzesentwurfs im Vergleich zur ursprünglichen Fassung vom 23. August 2022, welche dem Gemeindeparlament am 14. September 2022 zur Beschlussfassung vorgelegt wurde, werden nachfolgend erläutert.
Rumantsch: Las explicaziuns davart la regulaziun dil diever da vehichels cun tschenta (mira art. 16 – art. 20) vegnan necessarias pervia d'ina midada dalla pratica tier las lubientschas specialas per vehichels cun tschenta. Igl uffeci per il traffic sin via dil cantun Grischun ha midau pratica vertenta per igl 1. da settember 2023 per conceder lubientschas specialas per vehichels cun tschenta.
Deutsch: Die Ausführungen hinsichtlich der Regelung der Benützung von Raupenfahrzeugen (siehe Art. 16 bis Art. 20) werden aufgrund einer Praxisänderung bei den Sonderbewilligungen für Raupenfahrzeuge notwendig. Das Strassenverkehrsamt Graubünden hat die bisherige Praxis um Erteilung einer Sonderbewilligung für Raupenfahrzeuge per 1. September 2023 geändert.
Rumantsch: Viadis commercials ed organisai cun barcas da rafting e gumma sin auas currentas el senn dalla legislaziun federala ein entochen da cheu buca vegni reglai sin basa communala. Tuttina ein lubientschas per viadis commercials cun barcas da rafting e gumma sin fundament dalla lescha introductiva tier la lescha federala davart la navigaziun interna vegnidas concedidas. Quei damai ch'ei exista el marcau da Glion plirs puncts d'access el Glogn ed el Rein per barcas da rafting e gumma.
Deutsch: Das gewerbsmässig organisierte Befahren von Fliessgewässern mit Rafts im Sinne der Bundesgesetzgebung wurde bisher nicht auf kommunaler Ebene geregelt. Trotzdem wurden Bewilligungen für gewerbsmässige Raft- und Schlauchbootfahrten gestützt auf das Einführungsgesetz zum Bundesgesetz über die Binnenschifffahrt erteilt. Dies da in der Stadt Ilanz verschiedene Zugangspunkte in den Glenner und Rhein für Raft- und Schlauchbootfahrten bestehen.
Rumantsch: L'ordinaziun davart il traffic ed il parcar dalla vischnaunca Ilanz/Glion (Ordinaziun da traffic; Otr) ei sper la midada dil sboz dalla lescha vegnida elavurada ensemen cun la cumissiun lescha ed ordinaziun da traffic. Sin fundament dils sbozs dalla lescha ed ordinaziun ch'ein avon maun vegn veseivel en tgei fuorma ch'il concept da parcar vegn realisaus sin basa legala.
Deutsch: Die Verordnung über die Verkehrsanordnungen und die Parkierung der Gemeinde Ilanz/Glion (Verkehrsverordnung; VkV) wurde nebst der Überarbeitung des Gesetzesentwurfs ebenfalls zusammen mit der Kommission Verkehrsgesetz und -verordnung erarbeitet. Aufgrund des vorliegenden Gesetzes- und Verordnungsentwurfs wird ersichtlich, wie das Parkierungskonzept auf Gesetzesstufe umgesetzt wird.
Rumantsch: La lescha presenta e l'ordinaziun corrispundenta duein prevesiblamein vegnir messas en vigur entras la suprastonza communala per igl 1. da schaner 2024. La realisaziun dallas mesiras cun montar la signalisaziun corrispundenta ei previda per fracziun. Per quei intent eis ei dad ir per las disposiziuns necessarias dalla polizia cantunala Grischuna e da far las publicaziuns prescrettas el fegl ufficial dalla Surselva sco era silsuenter el fegl ufficial cantunal (mira art. 25 al. 4 dil sboz dalla lescha da traffic).
Deutsch: Das vorliegende Gesetz und die dazugehörige Verordnung sollen voraussichtlich per 1. Januar 2024 durch den Gemeindevorstand in Kraft gesetzt werden. Die Umsetzung der Massnahmen mit Anbringung der entsprechenden Signalisationen ist fraktionsweise vorgesehen. Hierfür sind vorab die entsprechenden Verfügungen der Kantonspolizei Graubünden einzuholen und die vorgeschriebenen Publikationen im Amtsblatt Surselva wie auch anschliessend im Kantonsamtsblatt vorzusehen (siehe Art. 25 Abs. 4 des Entwurfs des Verkehrsgesetzes).
Rumantsch: Sebasond alla lescha federala davart igl acquist da beins immobigliars entras persunas digl exteriur (LAIE; CS 211.412.41) resp. art. 8 dalla lescha introductiva tier la LAIE (DG 217.600) sa la vischnaunca restrenscher igl acquist da casas da vacanzas e d'unitads da habitar en hotels d'appartements (mira art. 8 lescha introductiva tier la LAIE):
Deutsch: Gestützt auf das Bundesgesetz über den Erwerb von Grundstücken durch Personen im Ausland (BewG; SR 211.412.41) bzw. auf Art. 8 des Einführungsgesetzes zum BewG (BR 217.600) kann die Ge¬meinde den Erwerb von Ferienwohnungen und von Wohneinheiten in Aparthotels einschränken (siehe Art. 8 EGzBewG):
Rumantsch: Alla sesida dils 9 da mars 2016 ha il parlament communal decidiu ina reglamentaziun unificada pigl acquist da beins immobigliars entras persunas digl exteriur pigl entir intschess da vischnaunca. Numnadamein pervia dalla situaziun economica difficila sco era pervia dall'iniziativa encunter secundas habitaziuns ei la quota da vender habitaziuns ord hotels d'appartements vegnida fixada a 100 pertschien e la vendita d'objects singuls da vendiders svizzers sco era la vendita da habitaziuns secundaras da jasters ad jasters ei vegnida lubida. Quella decisiun ei vegnida confirmada gia pliras gadas. La suprastonza communala vesa negina raschun da midar la pratica e propona per igl onn 2024 la medema regulaziun.
Deutsch: An der Sitzung vom 9. März 2016 hat das Gemeindeparlament für das ganze Gemeindegebiet eine klare Regelung in Bezug auf den Grundstückerwerb durch Personen im Ausland beschlossen. So wurde aufgrund der aktuellen Wirtschaftslage und nicht zuletzt auch als Folge der Zweitwohnungsinitiative die Quote für den Verkauf aus Gesamtüberbauungen auf 100 Prozent festgelegt und der Verkauf von Einzelobjekten schweizerischer Veräusserer sowie der Verkauf von Zweithandwohnungen von Ausländer an Ausländer zugelassen. Dieser Beschluss wurde bisher mehrmals bestätigt. Der Gemeindevorstand sieht keinen Anlass, die beschlossene Praxis zu ändern und beantragt dem Parlament für das Jahr 2024 die gleiche Regelung.
Rumantsch: Tenor art. 35 lit. d dalla constituziun communala (CC) ei la fatschenta en cumpetenza dil parlament communal e suttamessa al referendum facultativ (fixar il pei da taglia).
Deutsch: Gemäss Art. 35 lit. d der Gemeindeverfassung (GV) ist dieses Geschäft in der Kompetenz des Parlaments und untersteht dem fakultativen Referendum (Festsetzung des Steuerfusses).
Rumantsch: Sebasond allas explicaziuns precedentas propona la suprastonza communala da fixar pigl onn 2024 la quota da vender habitaziuns ord hotels d'appartements a 100 pertschien e da lubir la vendita d'objects singuls da vendiders svizzers sco era la vendita da habitaziuns secundaras da jasters a jasters.
Deutsch: Aufgrund der vorangehenden Ausführungen beantragt der Gemeindevorstand, die Quote für das Jahr 2024 für den Verkauf aus Gesamtüberbauungen auf 100 Prozent festzulegen und den Verkauf von Einzelobjekten schweizerischer Veräusserer sowie den Verkauf von Zweithandwohnungen von Ausländern an Ausländer zuzulassen.
Rumantsch: A caschun dalla sesida dils 30 da settember 2015 ha il parlament communal Ilanz/Glion approbau ina cunvegna da prestaziun surluvrada cun la Spitex Foppa. La fatschenta era vegnida suttamessa al parlament perquei ch'ella survargava las cumpetenzas finanzialas dalla suprastonza communala. Muort ils deficits che creschan ad in crescher ed irregularitads ella gestiun ha la suprastonza communala visau ils 16 d'uost 2023 a scret quella cunvegna da prestaziun ch'ei entrada en vigur igl 1. da schaner 2016 cun risguardar la formalitad ed enteifer il termin sin la fin digl onn 2024. El scriver da visada ei vegniu communicau alla Spitex Foppa ch'ei vegn giavischau da far ina nova cunvegna da prestaziun. La nova cunvegna da prestaziun cun la Spitex Foppa ei uss avon maun.
Deutsch: Anlässlich der Sitzung vom 30. September 2015 hat das Gemeindeparlament Ilanz/Glion einer überarbeiteten Leistungsvereinbarung mit der Spitex Foppa zugestimmt. Das Geschäft wurde damals dem Parlament unterbreitet, da es die finanziellen Kompetenzen des Gemeindevorstands überstieg. Wegen stetig steigenden Defiziten und Unregelmässigkeiten in der Geschäftsführung hat der Gemeindevorstand diese Leistungsvereinbarung, die am 1. Januar 2016 in Kraft getreten ist, mit Schreiben vom 16. August 2023 form- und fristgerecht auf Ende 2024 gekündigt. Im Kündigungs¬schreiben wurde der Spitex Foppa mitgeteilt, dass die Aushandlung einer neuen Leistungsver¬einbarung gewünscht werde. Die neu ausgehandelte Leistungsvereinbarung mit der Spitex Foppa liegt nun vor.
Rumantsch: Ils cuosts totals dalla Spitex che vegnan surprendi dallas vischnauncas purtadras ein s'augmentai massivamein ils davos onns e quei malgrad che las uras d'acziun prestadas ein buca s'augmentadas considerablamein.
Deutsch: Die von den Trägergemeinden zu tragenden Spitex Gesamtkosten sind in den letzten Jahren massiv gestiegen, dies obwohl die geleisteten Einsatzstunden nicht namhaft gestiegen sind.
Rumantsch: En moda semeglionta ein ils cuosts dalla gestiun buca cuvri (deficits) che ston vegnir surpri dallas vischnauncas purtadras carschi.
Deutsch: Ähnlich massiv sind die von den Trägergemeinden zu tragenden ungedeckten Kosten (Defizite) aus der Betriebsführung gewachsen.
Rumantsch: Ils 18 d'avrel 2023 ha in brat denter ils presidents dallas vischnauncas purtadras ed ils responsabels dalla Spitex Foppa (suprastonza e direcziun) giu liug ella residenza s. Giusep a Glion. En quei connex ei vegniu tematisau igl augment massiv dils cuosts sco era las acziuns dils responsabels che corrispundevan buc allas statutas. Ella discussiun eis ei deplorablamein semussau pli u meins claramein che la suprastonza e la direcziun han buca la promtadad da prender mesiras da spargn e da surprender la responsabladad per ils schabetgs illegals. La maioritad dils presidents communals presents era buca promta da prender mesiras rigurusas per rugalar las malcunvegnientschas ella Spitex Foppa. Fatg ei, che las ulteriuras vischnauncas surprendan ina bia pli bassa cumpart dils cuosts per il menaschi dalla Spitex cumparegliau cun la vischnaunca Ilanz/Glion. Sin nossa vischnaunca crodan rodund 45 pertschien dils cuosts.
Deutsch: Am 18. April 2023 fand eine Aussprache zwischen den Präsidenten der Trägergemeinden und den Verantwortlichen der Spitex Foppa (Vereinsvorstand und Geschäftsleitung) in der Residenza St. Joseph in Ilanz statt. Dabei wurden der massive Kostenanstieg und statutenwidrige Handlungen der Verantwortlichen thematisiert. Aus der Diskussion ergab sich leider mehr oder weniger deutlich, dass seitens des Vereinsvorstands und der Geschäftsleitung keine wirkliche Bereitschaft bestand, Spar¬massnahmen zu ergreifen und Verantwortung für die statutenwidrigen Vorkommnisse zu über¬nehmen. Die Mehrheit der anwesenden Gemeindepräsidenten war nicht bereit, einschneidende Massnahmen zur Behebung der Missstände in der Spitex Foppa zu ergreifen. Tatsache ist, dass die übrigen Gemeinden einen wesentlich tieferen Anteil an den Gesamtkosten des Spitexbetriebs tragen als die Gemeinde Ilanz/Glion. Auf unsere Gemeinde entfallen rund 45 Prozent der anfallenden Kosten.
Rumantsch: La suprastonza communala Ilanz/Glion ei vegnida informada en sia sesida dils 25 d'avrel 2023 davart ils resultats dil brat e ha silsuenter decidiu unanimamein da visar la cunvegna da prestaziun individuala denter la Spitex Foppa e la vischnaunca Ilanz/Glion digl onn 2015 sin il proxim termin pusseivel. Il medem mument ha ella decidiu ch'ei duei vegnir pretendiu dalla Spitex Foppa la realisaziun da mesiras da spargn concretas. Sche quellas pretensiuns vegnan ademplidas sa la tractaziun d'ina nova cunvegna da prestaziun individuala vegnir messa en mira.
Deutsch: Der Gemeindevorstand Ilanz/Glion wurde in seiner Sitzung vom 25. April 2023 über die Ergebnisse der Aussprache informiert und beschloss daraufhin einstimmig, die individuelle Leistungsver¬einbarung zwischen der Spitex Foppa und der Gemeinde Ilanz/Glion aus dem Jahr 2015 auf den nächstmöglichen Termin hin zu kündigen. Gleichzeitig beschloss er, dass von der Spitex Foppa die Umsetzung konkreter Sparmassnahmen verlangt werden soll. Bei Erfüllung dieser Forderung könne die Verhandlung einer neuen individuellen Leistungsvereinbarung in Aussicht gestellt werden.
Rumantsch: Uss han ins saviu negoziar ina nova cunvegna da prestaziun. Ella cuntegn las suandontas midadas essenzialas en cumparegliaziun cun la veglia cunvegna da prestaziun digl onn 2015:
Deutsch: Eine neue Leistungsvereinbarung konnte nun ausgehandelt werden. Sie beinhaltet folgende wesentliche Änderungen im Vergleich zur alten Leistungsvereinbarung aus dem Jahr 2015:
Rumantsch: prestaziuns a clientas e clients che han lur domicil ordeifer il territori communal ni cantunal ston vegnir surpridas dalla vischnaunca da domicil dils clients
Deutsch: Leistungen an Klienten mit Wohnsitz ausserhalb des Gemeinde- oder Kantonsgebiets sind von der Wohnsitzgemeinde der Klienten zu tragen
Rumantsch: obligaziun d'informar en cass d'investiziuns/expensas pli grondas, tier midadas dil preventiv da +/- 10 % en cumparegliaziun cun il preventiv digl onn precedent (naven d'ina summa da CHF 10'000.00)
Deutsch: Informationspflicht bei grösseren Investitionen/Ausgaben, bei Budgetveränderungen von +/- 10 % gegenüber Vorjahresbudget (ab Betrag von CHF 10'000.00)
Rumantsch: obligaziun da motivaziun en cass da divergenzas da +/- 10 % en cumparegliaziun cun il preventiv (naven d'ina summa da CHF 10'000.00)
Deutsch: Begründungspflicht bei Abweichungen von +/- 10 % im Vergleich zum Budget (ab Betrag von CHF 10'000.00)
Rumantsch: Las ulteriuras vischnauncas purtadras van d'accord cun la nova cunvegna da prestaziun. Sulettamein tier la clav da repartiziun per ils cuosts totals ein ellas buca promtas da midar lezzas el mument. Per la vischnaunca Ilanz/Glion resta l'adattaziun vinavon in tema. Quei ei era vegniu communicau aschia allas ulteriuras vischnauncas purtadras. En vesta all'integraziun dalla Spitex Foppa ella Reit da sanadad Surselva SA igl onn 2026 sto la cunvegna da prestaziun vegnir negoziada da niev.
Deutsch: Die übrigen Trägergemeinden sind mit der neuen Leistungsvereinbarung einverstanden. Einzig beim Verteilschlüssel für die Gesamtkosten sind sie nicht bereit, diesen zum heutigen Zeitpunkt abzu¬ändern. Für die Gemeinde Ilanz/Glion bleibt die Anpassung weiterhin ein Thema. Dies wurde den übrigen Trägergemeinden auch so kommuniziert. Im Hinblick auf die Einbindung der Spitex Foppa in die Gesundheitsnetz Surselva AG im Jahr 2026 wird die Leistungsvereinbarung neu verhandelt werden müssen.
Rumantsch: La nova cunvegna da prestaziun porta meglieraziuns essenzialas en cumparegliaziun cun la cunvegna da prestaziun veglia. Ella cuntegn instruments claramein defini che rinforzan la controlla dils cuosts e la survigilonza dalla gestiun. Sco sligiaziun transitorica sa ella perquei vegnir approbada. La suprastonza communala ha tractau la nova cunvegna a caschun da sia sesida dils 7 da matg 2024 e recamonda al parlament communal l'approbaziun da quella.
Deutsch: Die neue Leistungsvereinbarung bringt wesentliche Verbesserungen gegenüber der alten Leistungs¬vereinbarung. Sie beinhaltet klar definierte Instrumente, welche die Kostenkontrolle und Aufsicht über die Geschäftsführung stärken. Als Übergangslösung kann ihr daher zugestimmt werden. Der Gemeindevorstand hat die neue Vereinbarung an seiner Sitzung vom 7. Mai 2024 beraten und empfiehlt sie dem Gemeindeparlament zur Genehmigung.
Rumantsch: approbar la cunvegna da prestaziun denter la vischnaunca Ilanz/Glion e la Spitex Foppa davart survetschs dalla tgira ed assistenza a casa per la perioda digl 1. da schaner 2025 entochen ils 31 da december 2026.
Deutsch: die Leistungsvereinbarung zwischen der Gemeinde Ilanz/Glion und der Spitex Foppa betreffend Dienste der häuslichen Pflege und Betreuung für den Zeitraum vom 1. Januar 2025 bis 31. Dezember 2026 zu genehmigen.
Rumantsch: Mesjamna, ils 9 da mars 2022 allas 17.30 ha liug in'occurrenza d'introducziun per las novas par-lamentarias ed ils novs parlamentaris. A quella sera d'informaziun san era parlamentarias e par-lamentaris ch'eran gia en uffeci prender part. Quell'occurrenza ha liug avon la sesida dil parla-ment communal ell'aula dalla casa da scola a Glion e cuoza ca. tochen las 18.30.
Deutsch: Die Einführungsveranstaltung für neue Parlamentarierinnen und Parlamentarier findet am Mitt-woch, dem 9. März 2022, um 17.30 Uhr statt. An diesem Informationsabend können ebenfalls Parlamentarierinnen und Parlamentarier, welche bereits im Amt waren, teilnehmen. Dieser Anlass findet vor der Gemeindeparlamentssitzung in der Aula der Schulanlage in Ilanz statt und dauert bis ca. 18.30 Uhr.
Rumantsch: Ei duei dar in bus che cursescha mintga vendergis e sonda entuorn las 22.30 naven dalla staziun da Glion ellas fracziuns giavischadas. La suprastonza communala vegn incumbensada da far in plan en tgei successiun che las fracziuns duein esser accessiblas. Ella duei verificar sch'il transport dils giuvenils dalla vischnaunca Ilanz/Glion sa succeder gratuitamein.
Deutsch: Es soll einen Bus geben, der jeden Freitag und Samstag etwa um 22.30 Uhr ab dem Bahnhof Ilanz in die gewünschten Fraktionen fährt. Der Gemeindevorstand wird beauftragt, einen Plan zu erstellen, in welcher Reihenfolge die Fraktionen angefahren werden sollen. Er soll prüfen, ob der Transport für Jugendliche der Gemeinde Ilanz/Glion kostenlos erfolgen kann.
Rumantsch: Il bus per il local da giuventetgna duei discargar ils geniturs, possibilitar als giuvenils dapli independenza e crear ina nova purschida per ils giuvenils. Per igl ambient eis ei medemamein d'avantatg sche buca tuts ston carrar cun igl auto privat.
Deutsch: Der Jugibus soll die Eltern entlasten, den Jugendlichen mehr Unabhängigkeit ermöglichen und ein zusätzliches Angebot für die Jugendlichen schaffen. Wenn nicht jeder mit dem Privatauto fahren muss, ist dies auch besser für die Umwelt.
Rumantsch: Il studi dils uraris valeivels dad Auto da Posta Svizra muossa che las fracziuns ein accessiblas bein cun il traffic public. La pretensiun che las fracziuns ston esser accessiblas cun in auto da posta mintga gi silmeins treis gadas, numnadamein la damaun denter las 07.00 e las 09.00, da miezgi denter las 11.00 e las 13.00 sco era la sera denter las 17.00 e las 20.00, ei per gronda part ademplida. Sulettamein per la fracziun da Pigniu vegnan ils temps giavischai buca risguardai. A Ruschein ei in temps da partenza da miezgi per pauc buc ella finiastra da temps giavischada.
Deutsch: Das Studium der gültigen Fahrpläne von Postauto Schweiz zeigt, dass die Fraktionen durch den öffentlichen Verkehr gut erschlossen sind. Die Forderung, dass die Fraktionen mindestens dreimal pro Tag, nämlich morgens zwischen 07.00 und 09.00 Uhr, mittags zwischen 11.00 und 13.00 Uhr sowie abends zwischen 17.00 und 20.00 Uhr über eine Postautoverbindung verfügen sollten, ist weitgehend erfüllt. Lediglich in der Fraktion Pigniu werden die gewünschten Zeiten nicht abgedeckt. In Ruschein liegt eine Abfahrtszeit am Mittag knapp nicht im gewünschten Zeitfenster.
Rumantsch: Cun l'introducziun da colligiaziuns publicas dalla viafier retica da mintga mes'ura ein el futur ulteriuras pusseivladads en mira. Quei lubescha d'optimar las colligiaziuns dil traffic public resp. auto da posta ellas fracziuns romontschas.
Deutsch: Mit der Einführung des Halbstundentaktes der Rhätischen Bahn bis Ilanz eröffnen sich in naher Zukunft weitere Möglichkeiten, die öffentlichen Busverbindungen in die romanischen Fraktionen zu optimieren.